cyanic-selkie/wikianc huggingface dataset:
คูณ ภูบดินทร์
อัลบั้มพิเศษ ตามฮอยอีสาน ชุดที่ 3 (2556)
อัลบั้มพิเศษ ตามฮอยอีสาน ชุดที่ 3 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
อัลบั้มพิเศษ ตามฮอยอีสาน ชุดที่ 4 (2556)
อัลบั้มพิเศษ ตามฮอยอีสาน ชุดที่ 4 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
วอลเลย์บอลหญิงไทยแลนด์ลีก 2010
วอลเลย์บอลหญิงไทยแลนด์ลีก 2010 หรือ วอลเลย์บอลไทยแลนด์ลีก ครั้งที่ 5 โดยครั้งนี้จัดขึ้นเป็นครั้งที่ 5
เควิน-พรินซ์ โบอาเทง
เควิน-พรินซ์ โบอาเทง (Kevin-Prince Boateng) เป็นนักฟุตบอลอาชีพชาวกานา เกิดเมื่อวันที่ 6 มีนาคม ค.ศ. 1987 ปัจจุบันเล่นให้กับฟีออเรนตีนา ในเซเรียอา
วอลเลย์บอลชายทีมชาติไทยรุ่นอายุไม่เกิน 19 ปี
ทีมวอลเลย์บอลชายทีมชาติไทยรุ่นอายุไม่เกิน 19 ปี เป็นทีมวอลเลย์บอลชายยุวชนทีมชาติไทย รุ่นอายุไม่เกิน 19 ปี โดยในปี 2021 สร้างประวัติศาสตร์ด้วยการเข้าร่วมการแข่งขันวอลเลย์บอลชายชิงแชมป์โลกรุ่นอายุไม่เกิน 19 ปีในรอบ 18 ปี โดยสามารถเข้าสู่รอบ 16 ทีมสุดท้ายและคว้าอันดับ13 มาได้สำเร็จ
ทิม เบอร์ตัน
ทิม วิลเลียม เบอร์ตัน (Tim William Burton) เกิดเมื่อวันที่ 25 สิงหาคม ค.ศ. 1958 เป็นผู้กำกับภาพยนตร์ ผู้สร้าง และนักเขียนชาวอเมริกัน เคยได้รับรางวัลลูกโลกทองคำ เขามีชื่อเสียงกับผลงานในรูปแบบหม่น ๆ และแปลก ๆ อย่างเช่นหนังคัลท์สุดคลาสสิกของเขาเรื่อง เอ็ดเวิร์ด มือกรรไกร และ ฝันร้ายฝันอัศจรรย์ ฝันก่อนวันคริสต์มาส เช่นเดียวกับการกำกับในภาพยนตร์ซีรีส์ แบทแมน เขามีผลงานกำกับหนังเรื่องแรกคือ พี-วีส์บิกแอดเวนเจอร์ ในปี 1985 หลังจากนั้นก็มีผลงานกำกับภาพยนตร์อีกหลายเรื่อง ที่ได้รับเสนอชื่อเข้าชิงและได้รางวัลออสการ์ เขามักจะร่วมงานกับนักแสดงที่สนิทกันอย่าง จอห์นนี เดปป์ เช่นเดียวกับ แดนนี เอลฟ์แมน และคู่สมรส เฮเลน่า บอนแฮม คาร์เตอร์ มีบุตรด้วยกัน 2 คน แล้วหย่าร้างกันในปี 2014
ในปี พ.ศ. 2553 ทิมได้รับเกียรติเป็นประธานคณะกรรมการตัดสินรางวัลภาพยนตร์ เทศกาลภาพยนตร์นานาชาติเมืองคานส์ ครั้งที่ 63 ที่จัดขึ้นระหว่างวันที่ 12 พฤษภาคม ถึง 24 พฤษภาคม ที่เมืองคานส์ ประเทศฝรั่งเศส
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 19 เรื่องของ ทิม เบอร์ตัน 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล
จำนวนรางวัลที่เข้าชิงและได้รับจากภาพยนตร์ของ ทิม เบอร์ตัน
อ้างอิง
1958
ซูวา
ซูวา (Suva) เป็นเมืองหลวงและเมืองที่ใหญ่ที่สุดของประเทศฟีจี ตั้งอยู่ทางชายฝั่งตะวันออกเฉียงใต้ของเกาะวีตีเลวูในเขตภาคกลาง จังหวัดเรวา ที่เป็นที่ตั้งศูนย์กลางการบริหาร ในปี ค.ศ. 1877 ได้ตั้งซูวาเป็นเมืองหลวงของฟีจี เมื่อสภาพภูมิศาสตร์ของอดีตที่ตั้งอดีตรกรากของชาวยุโรปที่เลวูกาบนเกาะ Ovalau ที่คับแคบเกินไป คณะบริหารของประเทศอาณานิคมได้ย้ายจากเลวูกามายังซูวาในปี ค.ศ. 1882 จากข้อมูลสำมะโนปี 2017 เมืองซูวามีประชากร 93,970 คน ส่วนเขตปริมณฑลมีประชากร 185,913 คน
เคออสไอแลนด์: เดอะ ลอสต์ เวิล์ด
เคออสไอแลนด์: เดอะ ลอสต์ เวิล์ด (Chaos Island: The Lost World) หรือที่รู้จักในชื่อ เคออสไอแลนด์ (Chaos Island) และ เคออสไอแลนด์: เดอะ ลอสต์ เวิล์ด: จูราสสิค พาร์ค (Chaos Island: The Lost World: Jurassic Park) เป็นวิดีโอเกมวางแผนเวลาจริงสำหรับพีซี ซึ่งพัฒนาและเผยแพร่โดยบริษัทดรีมเวิกส์อินเตอร์แอกทีฟ และอิงจากภาพยนตร์ ค.ศ. 1997 เรื่องเดอะ ลอสต์ เวิล์ด จูราสสิค พาร์ค ซึ่งเกมเคออสไอแลนด์ได้รับการวางจำหน่ายในทวีปอเมริกาเหนือเมื่อวันที่ 30 ตุลาคม ค.ศ. 1997 โดยในเกมเคออสไอแลนด์ ผู้เล่นจะควบคุมตัวละครที่แสดงบนแผนที่, กำกับทิศทางที่พวกเขาเคลื่อนที่ด้วยเมาส์ และสั่งการด้วยเมาส์หรือจากเมนู
โครงเรื่อง
เกมนี้มีตัวละครหกตัวจากภาพยนตร์เรื่องนี้ โดยแต่ละตัวให้เสียงโดยนักแสดงที่รับบทในภาพยนตร์ ได้แก่ ดร.เอียน มัลคอล์ม (เจฟฟ์ โกลด์บลุม), ดร.ซาราห์ ฮาร์ดิง (จูเลียน มัวร์), นิก แวน โอเวน (วินซ์ วอห์น), เอ็ดดี คาร์ (ริชาร์ด ชิฟ), เคลลี เคอร์ติส (วาเนสซา ลี เชสเตอร์) และจอห์น แฮมมอนด์ (ริชาร์ด แอตเทนโบโร) โดยช่วงต้นเกม มัลคอล์ม, แวน โอเวน และคาร์ อยู่ที่อิสลา นูบลาร์ (เกาะที่จูราสสิค พาร์ค กำเนิดใหม่ไดโนเสาร์ ปรากฏขึ้น) ซึ่งพวกเขาได้นัดพบกับฮาร์ดิง และรับซีรัมดีเอ็นเอที่ใช้ควบคุมไดโนเสาร์ที่พวกมันฟักออกมา จากนั้นเรือบรรทุกสินค้าก็พาพวกเขาไปที่อิสลา ซอร์นา (ที่ซึ่งเดอะ ลอสต์ เวิล์ด จูราสสิค พาร์ค ปรากฏขึ้น) และพังครืนที่นั่นท่ามกลางพายุลูกหนึ่ง
ภารกิจในอนาคตส่วนใหญ่จะใช้ในการต่อสู้กับนักล่า ซึ่งอยู่บนเกาะเพื่อจับไดโนเสาร์และพาพวกมันไปที่สวนสนุก เหล่านักล่าเป็นศัตรูกับตัวละครที่เล่นได้ และจะโจมตีพวกเขาด้วยการเดินเท้า, โดยใช้รถจี๊ป และรถถังในเลเวลต่อมา ในภารกิจหนึ่ง ตัวละครจะต้องปลดปล่อยลูก''ที. เรกซ์'' และไดโนเสาร์ที่ถูกจับตัวอื่น ๆ ออกจากค่ายของเหล่านักล่า จากนั้นในภารกิจต่อไป ก็นำมันกลับไปที่รังของมัน และปลดปล่อยแม่ของมันที่ถูกจับโดยนักล่า
ต่อมาในเกม เหล่านักล่าจะระเบิดเครื่องส่งการสื่อสารของเหล่าตัวละครที่เล่นได้ เหล่าตัวละครไปที่อินเจนคอมมูนิเคชันส์เซ็นเตอร์ (เช่นเดียวกับในภาพยนตร์) เพื่อติดต่อความช่วยเหลือ ในด่านสุดท้ายของเกม ตัวละครทั้งหมดจะต้องเดินทางไปยังลานจอดเฮลิคอปเตอร์เพื่อช่วยชีวิต หากภารกิจเหล่านี้เสร็จสิ้น ภารกิจโบนัสจะเปิดขึ้นโดยที่ผู้เล่นสามารถเล่นเป็นแม่ของ''ที. เรกซ์'' ในแซนดีเอโกระหว่างทางไปยังเรือบรรทุกสินค้าที่มีลูกของมันอยู่ และต่อสู้กับเหล่านักล่าระหว่างทาง
รูปแบบการเล่น
เฉพาะมัลคอล์ม, แวน โอเวน, คาร์ และ "ผู้ช่วยวิจัย" เท่านั้นที่มีให้ตั้งแต่เริ่ม ส่วนฮาร์ดิง และเคอร์ติส สามารถเล่นในเกมได้ในไม่ช้า ผู้เล่นสามารถมีผู้ช่วยวิจัยได้มากกว่าหนึ่งคน ตัวละครแต่ละตัวมีระดับความเร็ว, สายตา (ใช้สำหรับเปิดเผยหมอกสงคราม) และจำนวนเสบียงที่บรรทุกได้ในคราวเดียว ตัวละครแต่ละตัวสามารถพกปืนที่สามารถใช้ปะทะกับไดโนเสาร์และนักล่า ตัวละครแต่ละตัวมีค่าใช้จ่ายจำนวนหนึ่งแต้มเมื่อเลือกใช้ในด่านหนึ่ง โดยมีแต้มจำนวนจำกัดที่สามารถใช้ได้ก่อนด่านเริ่มต้น แต่เมื่อรวบรวมเสบียง สามารถใช้แต้มเพื่อนำตัวละครเข้ามาระหว่างด่าน ส่วนแฮมมอนด์ปรากฏในฉากคัตซีนระหว่างด่าน
เกมดังกล่าวประกอบด้วยระดับความยากสามระดับและ 12 ภารกิจ ยกเว้นระดับง่าย ซึ่งสองภารกิจสุดท้ายจะถูกยกเลิก ในแต่ละภารกิจ ผู้เล่นจะต้องสร้างค่ายฐาน ซึ่งสามารถใช้สำหรับรวบรวมเสบียงและไข่ไดโนเสาร์ ตัวละครใด ๆ สามารถสร้างสิ่งปลูกสร้าง พวกเขาสามารถรวบรวมเสบียงที่สามารถพบได้บนแผนที่ สิ่งปลูกสร้างต่าง ๆ ที่สามารถสร้างได้ ได้แก่ ที่กำบังสำหรับรักษาตัวละคร (ที่พักพิง และที่กำบังมั่นคงซึ่งรักษาได้เร็วกว่า) รังสำหรับฟักไข่ไดโนเสาร์ที่เป็นมิตร (รังประดิษฐ์ และตู้ฟักไข่ที่ฟักไข่ได้เร็วกว่า) ที่ซ่อนสูงซึ่งปกป้องเหล่าตัวละคร และอาคารที่สามารถใช้แต้มเพื่ออัปเกรดความเร็ว, ความสามารถในการมองเห็น และการป้องกันของตัวละคร
เนื้อเรื่องของเกมยังต้องการให้ตัวละครขยายพันธุ์และฝึกทีมไดโนเสาร์ต่อสู้ที่สามารถใช้ปะทะกับศัตรูได้ มีไดโนเสาร์แปดสายพันธุ์จากภาพยนตร์ ประกอบด้วย พาราซอโรโลฟัส, คอมป์ซอกนาทัส, แพคิเซอฟาโลซอรัส, ไดโลโฟซอรัส, สเตโกซอรัส, วิลอซิแรปเตอร์, ไทรเซราทอปส์ และไทแรนโนซอรัส เกมนี้เริ่มต้นด้วยเพียงสองสายพันธุ์แรก โดยมีไดโนเสาร์ที่แข็งแกร่งกว่าปรากฏในภารกิจต่อมา ไดโนเสาร์ป่าทั้งหมด (ซึ่งสวมปลอกคอสีขาว) มักเป็นศัตรูกับทั้งเหล่าตัวละครและเหล่านักล่า อย่างไรก็ตาม เกมดังกล่าวมีรังไดโนเสาร์พร้อมไข่ ซึ่งบรรดาตัวละครสามารถรวบรวมและฟักออกมาได้ โดยให้กำเนิดไดโนเสาร์สวมปลอกคอสีน้ำเงินซึ่งผู้เล่นสามารถควบคุมได้
ไดโนเสาร์ที่กินพืชเป็นอาหารสามารถเติมเต็มสุขภาพของพวกมันได้โดยการกินพืช ในขณะที่ไดโนเสาร์กินเนื้อทำได้โดยการกินนักล่าหรือไดโนเสาร์ตัวอื่น ๆ ในสามภารกิจสุดท้าย นักล่าจะสามารถฟักไข่ไดโนเสาร์ได้ด้วยตัวเอง ซึ่งสวมปลอกคอสีแดงและเป็นปฏิปักษ์กับผู้เล่น นอกจากนี้ มีบางสถานการณ์ที่ไดโนเสาร์ป่าสามารถล่อหรือเป็นเหยื่อล่อให้นักล่าต่อสู้ได้ เนื่องจากพวกมันมักจะโจมตีตัวละครที่อยู่ใกล้เคียงทั้งสองด้าน โดยบางครั้งนักล่าก็ยั่วยุพวกมันด้วย
การพัฒนา
โนอาห์ ฟอลสไตน์ เป็นหัวหน้านักออกแบบของเคออสไอแลนด์ ซึ่งฟอลสไตน์ถือว่าเคออสไอแลนด์เป็นแนวคิดที่ท้าทาย โดยเป็นเกมวางแผนแบบเรียลไทม์ที่มุ่งเป้าไปที่เด็กอายุระหว่าง 8 ถึง 12 ปี เคออสไอแลนด์ได้รับการเปิดตัวที่งานอิเล็กทรอนิกเอ็นเตอร์เทนเมนต์เอ็กซ์โป (E3) ในเดือนมิถุนายน ค.ศ. 1997
เมื่อการผลิตดำเนินไปอย่างราบรื่น ทีมพัฒนาเลือกที่จะเริ่มเพิ่มด่านสุดท้ายพิเศษให้แก่เกมนี้เพียงไม่กี่เดือนก่อนการเปิดตัว ฟอลสไตน์ตั้งข้อสังเกตว่าเกมนี้ค่อนข้างไม่ค่อยมีใครรู้จัก โดยเฉพาะอย่างยิ่งเนื่องจากมีการสั่งซื้อล่วงหน้า 200,000 ชุดของเกม – ซึ่งมีไว้สำหรับการจำหน่ายในทวีปยุโรป – ที่ถูกปฏิเสธโดยบริษัทดรีมเวิกส์ ส่วนเกมเอนจินที่ใช้สำหรับเคออสไอแลนด์ได้รับการอัปเดตและนำกลับมาใช้ใหม่สำหรับสมอลโซลเจอร์สควอดคอมมานเดอร์ ซึ่งเป็นเกมวางแผนแบบเรียลไทม์ที่ได้รับการเปิดตัวใน ค.ศ. 1998
การตอบรับ
ซินดี แยนส์ จากคอมพิวเตอร์เกมส์แมกกาซีนให้คะแนนเกมนี้ที่สามดาวจากห้าดาว และเขียนว่าเกมดังกล่าว "มีรูปลักษณ์และความรู้สึกของคอมมานด์ & คองเคอร์ ดั้งเดิม" แม้ว่าเธอจะสังเกตเห็นว่าปัญญาประดิษฐ์นั้นไม่สมบูรณ์แบบ แยนส์เขียนว่าผู้เล่นที่มีประสบการณ์ด้านวางแผนเวลาจริงแบบจำกัดจะเพลิดเพลินไปกับภารกิจมินิของเกม แยนส์ตั้งข้อสังเกตว่านักแสดงของภาพยนตร์เรื่องนี้ให้เสียงของพวกเขา "ในจำนวนไบต์เสียงที่ซ้ำซากจำเจระหว่างการเล่นภารกิจในจำนวนจำกัด... ซึ่งมีอารมณ์ขันอยู่บ้าง [...] อย่างไรก็ตาม ในการบรรยายสรุประหว่างภารกิจ การปรากฏตัวของนักแสดงนั้นยอมรับง่ายกว่ามาก และเป็นเรื่องที่ดีที่ได้ยินเจฟฟ์ โกลด์บลุม สอนเราเกี่ยวกับภารกิจที่จะเกิดขึ้น"
เดวิด ลาพราด จากเว็บไซต์อะดรีนาลีนวอลต์ให้เกมนี้ได้สองดาวจากห้าดาว และรู้สึกประหลาดใจที่นักแสดงในภาพยนตร์บางคน "เกี่ยวข้องกับผลิตภัณฑ์คุณภาพต่ำเช่นนี้" โดยเขียนว่านักแสดงโดยทั่วไปมี "สายงานน้อยมาก ซึ่งใช้ได้อย่างมีประสิทธิภาพน้อยลงไปอีก ดังนั้น นักพากย์จึงไม่เพิ่มอะไรให้แก่ผลิตภัณฑ์ ยกเว้นการกล่าวแจ้งภายนอกกล่องที่มีจุดประสงค์เพื่อเพิ่มยอดขาย" ลาพราดกล่าวว่าเกมดังกล่าวมีรูปลักษณ์ที่ล้าสมัยเมื่อเทียบกับเกมอื่น ๆ ที่วางจำหน่ายในขณะนั้น และติเตียนตัวละครบางตัวที่มีภาพเคลื่อนไหวขนาดเล็กมากว่า "เป็นไปไม่ได้ที่จะระบุได้ชัดเจนว่าพวกเขากำลังทำอะไรอยู่ ณ จุดใดจุดหนึ่งระหว่างการเล่นเกม" ลาพราดติเตียนเลเวลเริ่มต้นของเกมว่า "ไม่มีอะไรมากไปกว่าการฝึกภารกิจที่แนะนำผู้เล่นให้รู้จักองค์ประกอบพื้นฐานของการเล่นเกม" และเขียนว่า "ด้านนั้นไม่เพียงพอที่จะทำให้เกมน่าเล่น" ลาพราดยังติเตียนภารกิจที่ดูเหมือน "ไร้จุดหมาย" และการขาดโหมดผู้เล่นหลายคน และเขียนว่า "ความข้องใจหลักของผมคือเกมนี้น่าเบื่อ"
ลาพราดเขียนว่าเกมนี้ "ทำผิดพลาดร้ายแรง [...] โดยไม่ให้คีย์ลัดสำหรับการกำหนดหน่วยหรือกลุ่มของหน่วยและเรียกพวกเขาขึ้นมาทันที ไม่มีเกมวางแผนเวลาจริงที่น่านับถือที่ทำผิดพลาดแบบนี้" ลาพราดยังติเตียนเกมดังกล่าวสำหรับ "บั๊กที่น่าผิดหวังอย่างหนึ่งที่สามารถทำลายความคืบหน้าของผู้เล่นในภารกิจได้" ซึ่งสมาชิกในทีมที่ไม่อยู่ในจุดเซฟมักจะถูกแยกออกจากเลเวลเมื่อโหลดใหม่ รวมถึงติเตียนเอฟเฟกต์เสียงที่ "เชย" ของเกมว่า "ไม่ซิงค์กันอย่างผิดคาดหมาย" และกล่าว่า "ไม่ค่อยสื่อถึงเหตุการณ์ที่พวกเขาตั้งใจจะแสดงให้เห็น" ตลอดจนติเตียนดนตรีออร์เคสตราของเกมนี้ แม้ว่าลาพราดจะชื่นชมการควบคุมของเกมและตัวละครที่ตอบสนองได้ดี แต่เขาสรุปว่า "เคออสไอแลนด์เป็นวิดีโอเกมวางแผนเวลาจริงซ่อมเสริม ซึ่งมีความลุ่มลึกเพียงเล็กน้อยในรูปแบบการเล่นที่ไม่ต้องการมากและเรียบง่าย"
อย่างไรก็ตาม นิตยสารเอนเตอร์เทนเมนต์วีกลีให้คะแนน "A−" และระบุว่าไม่สับสนเหมือนเกมวางแผนอื่น ๆ ส่วนทาห์ซิน แชมมา จากนิตยสารคอมพิวเตอร์เกมมิงเวิลด์ชื่นชมกราฟิกและรูปแบบการเล่นแบบเรียลไทม์ และระบุว่าแม้ว่าเกมนี้จะ "ไม่ซับซ้อน" เหมือนเกมเรียลไทม์ตามภารกิจอื่น ๆ แต่ "เกมนี้สนุกมากสำหรับผู้ที่ชื่นชอบภาพยนตร์เรื่องนี้" และริชาร์ด มัวร์ เขียนให้แก่ดิเอจ ซึ่งเป็นหนังสือพิมพ์ของออสเครเลีย โดยระบุถึงเคออสไอแลนด์ว่า "เป็นเกมที่ดี" สำหรับเด็ก และระบุว่า "กราฟิกไม่ดีมาก แต่ก็สนุก และต้องใช้สมอง" ซึ่งในระดับห้าดาว มัวร์ได้ให้คะแนนกราฟิกและเสียงของเกมนี้ที่สองดาว ขณะที่ให้ความสามารถในการเล่นที่สามดาว
พุ่ม เจนเซน
ร้อยตำรวจตรี นายกองตรี คุณพุ่ม เจนเซน (นามเดิม ภูมิ เจนเซน; 16 สิงหาคม พ.ศ. 2526 — 26 ธันวาคม พ.ศ. 2547) ชื่อเล่น ภู เป็นพระโอรสคนเดียวในทูลกระหม่อมหญิงอุบลรัตนราชกัญญา สิริวัฒนาพรรณวดี กับปีเตอร์ เจนเซน และยังเป็นพระภาคิไนยในพระบาทสมเด็จพระวชิรเกล้าเจ้าอยู่หัว มีพี่น้องคือท่านผู้หญิงพลอยไพลินและท่านผู้หญิงสิริกิติยา เจนเซน
คุณพุ่ม เจนเซนถึงแก่อนิจกรรมจากกรณีพิบัติภัยเมื่อวันที่ 26 ธันวาคม พ.ศ. 2547 สิริอายุได้ 21 ปีจากเหตุการณ์คลื่นสึนามิเนื่องจากเกิดแผ่นดินไหวในมหาสมุทรอินเดีย พ.ศ. 2547
ชีวิตช่วงต้น
คุณพุ่ม เจนเซน มีนามเดิมว่า ภูมิ เจนเซน [อ่านว่า พู-มิ] เกิดเมื่อวันที่ 16 สิงหาคม พ.ศ. 2526 ณ โรงพยาบาลในเมืองแซนดีเอโก ประเทศสหรัฐอเมริกา เป็นพระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี กับนายปีเตอร์ แลดด์ เจนเซน มีพี่น้องร่วมพระมารดา-บิดา คือท่านผู้หญิงพลอยไพลิน และท่านผู้หญิงสิริกิติยา เจนเซน ภายหลังพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้พระราชทานนามใหม่ว่า "พุ่ม"
คุณพุ่ม เจนเซนเกิดและเติบโตในแซนดีเอโก รัฐแคลิฟอร์เนีย สหรัฐ เมื่อแรกเกิด คุณพุ่มมีน้ำหนัก 8 ปอนด์ 16 ออนซ์ แข็งแรงและปกติ ก่อนที่จะเริ่มมีอาการของโรคออทิซึมเมื่อมีอายุได้ 18 เดือน คุณพุ่ม เจนเซนได้เข้าศึกษาระดับมัธยมศึกษาในโรงเรียนมัธยมทอร์รีย์ไพนส์ (Torrey Pines High School) เช่นเดียวกับท่านผู้หญิงสิริกิติยา เจนเซน น้องสาว จนสำเร็จการศึกษา ภายหลังบิดาและมารดาหย่าร้างกันในปี พ.ศ. 2541 แต่คุณพุ่มต้องอยู่ในซานดีเอโกต่อจนมีอายุครบ 18 ปี ถือว่าบรรลุนิติภาวะจึงจะสามารถกลับมารักษาภายในประเทศไทยได้ เนื่องจากปัญหาการหย่าร้างของบิดาและพระมารดา ที่สุดทูลกระหม่อมหญิงอุบลรัตนราชกัญญา สิริวัฒนาพรรณวดีได้เสด็จนิวัตกลับประเทศไทยในช่วงเดือนกรกฎาคม พ.ศ. 2544 พร้อมด้วยคุณพุ่ม ส่วนท่านผู้หญิงพลอยไพลินยังศึกษาในกรุงลอนดอน สหราชอาณาจักร และท่านผู้หญิงสิริกิติยาเข้าศึกษาต่อในมหาวิทยาลัยแคลิฟอร์เนียริเวอร์ไซด์ โดยพำนักอยู่ร่วมกับบิดา
หลังจากกลับมายังประเทศไทย คุณพุ่มเข้าศึกษาต่อในโปรแกรมพิเศษออทิสติกที่โรงเรียนสาธิตแห่งมหาวิทยาลัยเกษตรศาสตร์ อินเตอร์เนชั่นแนลโปรแกรม และโปรแกรมวิทยาศาสตร์กีฬา คณะศึกษาศาสตร์มหาวิทยาลัยเกษตรศาสตร์
คุณพุ่มมีความสามารถพิเศษในการนับคำนวณตัวเลขปฏิทิน เพียงแค่บอกวันที่ เดือน ปีเกิด คุณพุ่มสามารถบอกได้ทันทีว่า บุคคลนั้นเกิดวันอะไร และได้รับประกาศนียบัตรทองคำจากพิพิธภัณฑ์ริบลีส์ ในฐานะคนไทยคนแรกที่มีความสามารถดังกล่าว นอกจากนี้คุณพุ่มยังมีความสามารถทางด้านการเล่นกีฬา โดยเฉพาะการเล่นเจ็ตสกี ด้วยเหตุที่คุณพุ่มป่วยเป็นโรคออทิซึม ทำให้ทูลกระหม่อมหญิงอุบลรัตนราชกัญญา สิริวัฒนาพรรณวดี ทรงสนพระทัยที่จะปฏิบัติพระกรณียกิจช่วยเหลือผู้ป่วยออทิซึมกับโรงพยาบาลยุวประสาทไวทโยปถัมภ์ และมหาวิทยาลัยเกษตรศาสตร์ พร้อมทั้งได้จัดตั้งวิทยาลัยชุมชนเพื่อเพิ่มศักยภาพผู้ป่วยออทิซึม
ถึงแก่อนิจกรรม
คุณพุ่ม เจนเซน ถึงแก่อนิจกรรมเมื่อวันที่ 26 ธันวาคม พ.ศ. 2547 สิริอายุ 21 ปี  ในเหตุการณ์คลื่นสึนามิ เนื่องจากแผ่นดินไหวในมหาสมุทรอินเดีย ขณะที่เล่นเจ็ตสกีอยู่ที่ชายหาดโรงแรมมันดะเลย์รีสอร์ต บ้านเขาหลัก อำเภอตะกั่วป่า จังหวัดพังงา โดยได้พบศพเมื่อวันที่ 27 ธันวาคม ข้างแท็งก์น้ำหลังโรงแรมลาฟลอร่า ตำบลคึกคัก อำเภอตะกั่วป่า จังหวัดพังงา ห่างจากสถานที่ที่คุณพุ่มเล่นเจ็ตสกี 100 เมตร เหตุการณ์ครั้งนี้ทำให้องครักษ์ 4 คน และมนุษย์กบที่ถวายการอารักขาหายไป 2 คน ในส่วนพระองค์ทูลกระหม่อมหญิงอุบลรัตนราชกัญญา สิริวัฒนาพรรณวดีทรงปลอดภัยดี ส่วนคุณสิริกิติยา เจนเซนนั้นบาดเจ็บที่ขา
เมื่อเวลา 19.00 น. เครื่องบินพระที่นั่งของพระบาทสมเด็จพระวชิรเกล้าเจ้าอยู่หัวทรงขับ เดินทางมาถึงท่าอากาศยาน บน.6 จากนั้นในเวลา 19.45 น. ขบวนรถพระที่นั่งที่พระบาทสมเด็จพระวชิรเกล้าเจ้าอยู่หัว ที่ฉลองพระองค์นักบินทรงขับรถพระที่นั่งนำทูลกระหม่อมหญิงอุบลรัตนราชกัญญาฯ และคุณสิริกิติยา เจนเซน พระธิดาคนเล็ก นำขบวนรถยนต์พระที่นั่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและพระบรมวงศานุวงศ์ รถพยาบาลหลวง หมายเลขทะเบียน รยล. 839 นำศพคุณพุ่มเข้ามาทางประตูวิเศษไชยศรีมายังศาลาสหทัยสมาคม ในพระบรมมหาราชวัง
พิธีพระราชทานเพลิงศพ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้มีการบำเพ็ญกุศลและการสวดพระอภิธรรมศพเป็นเวลา 50 วัน ณ ศาลาสหทัยสมาคมในพระบรมมหาราชวังเป็นกรณีพิเศษเพื่อสะดวกในการบำเพ็ญพระกุศลในทูลกระหม่อมหญิงอุบลรัตนฯ และพระราชทานโกศราชวงศ์เป็นกรณีพิเศษในฐานะพระราชนัดดาอีกด้วย ซึ่งมีพระบรมวงศานุวงศ์ได้ทรงบำเพ็ญพระราชกุศลพระราชทานศพคุณพุ่ม เจนเซน โดยตลอดจนถึงวันพระราชทานเพลิงศพ
วันที่ 30 เมษายน พ.ศ. 2548 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินพร้อมด้วยสมเด็จพระบรมโอรสาธิราชฯ สยามมกุฎราชกุมาร, สมเด็จพระเทพรัตนราชสุดาฯ สยามบรมราชกุมารี, สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี, สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, ทูลกระหม่อมหญิงอุบลรัตนราชกัญญา สิริวัฒนาพรรณวดี, พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ, พระเจ้าหลานเธอ พระองค์เจ้าพัชรกิติยาภา, พระเจ้าหลานเธอ พระองค์เจ้าสิริภาจุฑาภรณ์, หม่อมเจ้าสิริวัณวรี มหิดล, หม่อมศรีรัศมิ์ มหิดล ณ อยุธยา, คุณพลอยไพลินและคุณสิริกิติยา เจนเซน ไปในการพระราชทานเพลิงศพคุณพุ่ม เจนเซน ณ เมรุหลวงหน้าพลับพลาอิสริยาภรณ์วัดเทพศิรินทราวาส
ยศทางกองอาสารักษาดินแดนและยศตำรวจ
วันที่ 10 กุมภาพันธ์ พ.ศ. 2547 คุณพุ่ม เจนเซน ได้รับมอบบัตรประจำตัวและเครื่องหมายของกองอาสารักษาดินแดนติดยศ "ว่าที่นายหมวดตรี" ซึ่งในพิธีรับมอบครั้งนั้น คุณพุ่มกล่าวว่า ภาคภูมิใจที่ได้มาเป็นทหาร ซึ่งเป็นสิ่งที่ชอบและทูลกระหม่อมแม่มีรับสั่งแสดงความยินดี พร้อมชมเชยว่าเก่งมาก ซึ่งต่อไปถ้ามีโอกาสจะช่วยเหลืองานด้านสังคม การขี่ม้าร่วมขบวนสวนสนามในวาระสำคัญๆ ภายหลังมีการพระราชทานยศ นายกองตรี ในวันที่ 19 กรกฎาคม พ.ศ. 2548 นอกจากติดยศนายกองตรีแล้ว คุณพุ่มยังติดยศ "ร้อยตำรวจตรี" อีกด้วย เนื่องจากเป็นตำรวจม้า สังกัดกองบังคับการสายตรวจและปฏิบัติการพิเศษ
บอร์นดิสเวย์ (เพลง)
"บอร์นดิสเวย์" (Born This Way) เป็นเพลงในสตูดิโออัลบั้มที่สอง ซิงเกิลที่ 9 ของนักร้องสาวสุดมาดเลดีกากา ศิลปินชาวอเมริกัน เพลงนี้แต่งโดยเลดีกากา และปล่อยลงเว็บไซต์ของกาก้า เมื่อวันที่ 11 กุมภาพันธ์ ค.ศ.2011 เพลงบอร์นดิสเวย์ ประสบความสำเร็จอย่างมากและพบกับคำวิจารณ์ เนื่องจากมีความคล้ายคลึงกับเพลง"เอ็กเพรส ยัวร์เซลฟ์" ของมาดอนน่า และเป็นเพลงที่มียอดดาวน์โหลดสูงทีสุดของเว็บยอดฮิตอย่าง iTunes โดยเพลงบอร์นดิสเวย์ใช้เวลาเพียง 3 ชั่วโมง ทำลายสถิติมียอดดาวน์โหลดสูงสุดถึง 448,000 ยูนิต ในเวลาเพียง 3 ชั่วโมง และมียอดดาวน์โหลดมากกว่า 1 ล้านดาวน์โหลด ในเวลาเพียง 5 วันเท่านั้น นอกจากจะขึ้นอันดับ 1 บนชาร์ตดาวน์โหลดทาง iTunes ใน 23 ประเทศทั่วโลกแล้ว ยังติดอันดับ 1 เพลงฮิต ของบิลบอร์ดชาร์ตอีกด้วย ซึ่งปัจจุบันสถิติยอดดาวน์โหลดตกเป็นของเพลง วีอาร์เนเวอร์เอเวอร์เกตติงแบ็กทูเกเตอร์ ของนักร้องคันทรี เทย์เลอร์ สวิฟต์ ซึ่งทำไว้ภายในเวลา 50 นาที ซึ่งทำได้ถึง 623,000 ยูนิต
วันที่กาก้าปล่อยเพลงบอร์นดิสเวย์ตรงกับงานประกาศรางวัลแกรมมี่ อวอร์ส โดยกาก้าได้แสดงเพลงบอร์นดิสเวย์ในงานเป็นครั้งแรก ก่อนปล่อยเวอร์ชันอย่างเป็นทางมาให้แฟนเพลงได้ฟังและดาวน์โหลด
คำวิจารณ์ของเพลงบอร์นดิสเวย์
หลังได้ปล่อยผลงานล่าสุด Born This Way  ออกมาให้แฟนๆที่คอยติดตามได้ฟังกันแล้วผ่านทางทวิตเตอร์ของเธอ แต่เพียงไม่กี่นาที หลังการเปิดตัวแฟนเพลงนับพันต่างโจมตีผ่านอินเทอร์เน็ต กล่าวหาว่าเธอนั้นได้ขโมยจังหวะและทำนองเพลงมาจาก Express Yourself ผลงานสุดฮิตของ มาดอนนาเมื่อปี 1989 โดยหนึ่งในแฟนคลับในทวิตเตอร์ของเธอได้เขียนวิจารณ์เกี่ยวกับเพลงนี้ว่า "เพลง ของเลดีกากาก็ดีนะ แต่พระเจ้า มันฟังดูเหมือนเพลง Express Yourself ของมาดอนนาเป๊ะเลย คุณสามารถเอาเนื้อเพลงเก่ามาร้องใส่ของใหม่ได้เลย" ทางด้านเปเรซ ฮิลตัน เจ้าของบล็อกกอสซิปชื่อดังที่เป็นแฟนคลับตัวยงของเลดีกากา ก็สังเกตเห็นถึงความคล้ายคลึงของเพลงนี้ได้เช่นเดียวกันโดยเขาได้ระบุว่า "Express Yourself 2.0 คือสิ่งที่คนเขาพูดกัน แต่ฉันจะฟังมันอย่างมีความสุข!" นอกจากนั้นทางเลดีกากา ยังโดนกล่าวหาด้วยว่าหน้าปกอัลบั้ม Born This Way ของเธอได้ลอกแบบหน้าปกอัลบั้มมาจาก 2 Hearts ของไคลี มิโนค  เมื่อปี 2007อีกด้วย ทั้งนี้ จึงทำให้ประสบปัญหาหนักในเรื่องทำนองเพลง หน้าปกอัลบั้ม ที่เหมือนเพลงเก่าของมาดอนน่าอย่างไรก็ตามเพลงบอร์นดิสเวย์ของเลดีกากา ก็ติดอันดับ 1 เพลงฮิตอยู่เช่นเดิม
มิวสิกวิดีโอ
วิดีโอเริ่มด้วยภาพเงาของยูนิคอร์นภายในสามเหลี่ยมสีชมพู และถูกลดกรอบใหม่เป็นเลดีกากานั่งอยู่ในท่ามกลางราชบัลลังก์แก้วหรูหราที่เต็มไปด้วยอวกาศและดวงดาว และเริ่มอธิบายขึ้นว่า นี่คือแถลงการณ์จากมารดาของมอนสเตอร์ ณ ที่ทำการเขตปกครองตนเองของรัฐบาลเอเลี่ยน ได้มีการเกิดของสิ่งที่งดงามและมหัศจรรย์ แต่การเกิดนั้นยังไม่สิ้นสุด มันไม่มีการสิ้นสุด ตราบเท่าที่จำนวนรังไข่และวัฎจักรของเซลล์ในอนาคตได้เริ่ม...เกิดขึ้น ก็ทำให้เรารับรู้ได้ว่าช่วงเวลาที่น่าเศร้าเหล่านี้ไม่ได้เป็นเพียงแค่ชั่ว คราว แต่มันมีอยู่ชั่วนิรันดร์ และดังนั้นเมื่อมีการเริ่มต้นของสายพันธุ์ใหม่ สายพันธุ์ในพันธุ์ของมนุษย์ สายพันธุ์ที่ไม่มีอคติ และมีอิสระอย่างไม่มีขอบเขต แต่ในวันเดียวกันนั้น ยังมีแม่ผู้ซึ่งลังเลต่อโลกต่างๆ และยังหวาดกลัวในการให้กำเนิด การเกิดของปีศาจ(สิ่งชั่วร้าย) และดังที่เห็นเธอแยกร่างออกมาเป็น 2 ร่าง แสดงให้เห็นความทุกข์ทรมานที่หมุนวนในร่าง 2 ร่างที่พยายามจะควบคุมกันและกัน ลูกตุ้มนาฬิกาเริ่มหมุนกวัดแกว่ง มันก็เหมือนให้คุณจินตนาการอย่างง่ายๆ ว่ามันถูกดูดเข้าหากันอย่างทันที และ แน่วแน่ต่อความดี แต่แล้วเธอก็สงสัยว่าแล้วเธอจะสามารถปกป้องบางสิ่งที่สมบูรณ์อย่างนี้โดย ปราศจากสิ่งชั่วร้าย(ปีศาจ)ได้อย่างไร จากบทความข้างต้นที่คือบทพูดของกาก้าในระยะ 2 นาทีแรกที่พยายามจะสื่อความหมายออกมา ในตอนแรกทีมันเป็นรูปสามเหลี่ยมสี่ชมพูคว่ำนั้น สามารถตีความหมายได้คือ สัญลักษณ์ของเกย์ชาวยิวในสมัยยุคนาซี ซึ่งสามารถแทนกับยุคปัจจุบันนี่ได้ว่า ถึงแม้ระยะเวลาจะผ่านมาหลายปีแล้ว แต่การเกลียด การแบ่งสิทธิยังมีอยู่แบบในปัจจุบัน ด้านล่างของราชบัลลังค์แก้วคือ"สายพันธุ์ใหม่"ที่มารดาของมอนสเตอร์ได้คลอดออกมา ซึ่งทุกคนที่เกิดมามีหน้าตาที่คล้ายคลึงกัน นั้นหมายถึงความ"เสมอภาค"ของสายพันธุ์ที่จะเกิดใหม่นี่ทุกคนมีสิทธิ หน้าตา เสรีภาพเท่าเทียมกันหมด ค้านบนของห้องสีดำมีกาก้าที่ยิงปืนอยู่หมายถึงว่ากาก้าจะคอยปกป้องเหล่าลิตเติ้ล มอนเตอร์(ในขณะที่กาก้ายิงปืนเสียงลั่นไกเป็นเสียงระฆังแต่งงาน) และทำการเริ่มเพลง กาก้าและนักเต้นทั้งหมดเต้นภายในห้องสีดำที่ดูเหมือนไม่มีที่สิ้นสุด กาก้าปรากฏในชุดชั้นในที่มีไหล่และใบหน้าที่งอกออกมากาก้าหมายถึงนางก็เหมือนกับคนอื่นๆเท่าเทียมกัน(นั้นจึงเป็นเหตุผลว่าทำไมนางจึงใส่แค่ชุดชั้นในเต้นทั้งเรื่อง)คือนางต้องการจะสื่อว่า นางก็เป็นคนเหมือนคนอื่นๆมีสิทธิเท่าเทียมกัน และมีฉากที่กาก้าเขียนหน้าเป็นผีดิบแต่งกายชุดสูทเต้นคู่กับชายที่ใส่ชุดสูทเหมือนกัน นั้นหมายถึง"สายพันธุ์ใหม่"ที่เกิดขึ้นมาและการแต่งงานของเพศเดียวกัน(เพราะเหตุนี้ เสียงลั่นไกของปืนที่กาก้ายิงเป็นเสียงระฆังแต่งงาน) พอเพลงจบเพลงทุกคนรวมกันกอด หมายถึง"สายพันธุ์ใหม่"ที่เกิดมานั้นรักกัน ไม่มีใครเหยียดหยามซึ่งกันและกัน ต่างคนต่างอยู่ด้วยความรักใคร่ปรองดองและกาก้าที่เดินมาเหินแต่ถุงมือสีขาวและที่กาก้าทำฟันให้ห่าง กาก้าตั้งใจจะสื่อทั้งไมเคิ้ล แจ็คสัน และ มาดอนน่านั้นแหละ The King and The Queen of Pop ในการสื่อของนางนั้นก็คือ ทั้งสองคนนี้ได้ทำสิ่งที่เป็นนามธรรมให้กลายเป็นสิ่งรูปธรรมสนับสนุนLGBTและไมเคิ้ล ก็ส่งทำเพลงออกมาตลอดว่าถึงความเท่าเทียมกันของมนุษย์ ทั้งสองคนนี้จะเป็นบุคคลที่เป็นต้นแบบของนักร้องหลายๆคน ที่คอยปูทางให้นักร้องแบบกาก้าเรื่อยมา กาก้าขี่ยูนิคอร์นออกมา ด้านบนมีสายรุ้งและมีฉากหลังเป็นเมืองที่สวยงามในยามค่ำคืน หมายถึงทุกอย่างจะดีขึ้น
เครื่องอิสริยาภรณ์เซนต์ซิลเวสเตอร์
เครื่องอิสริยาภรณ์นักบุญซิลเวสเตอร์ เป็นเครื่องอิสริยาภรณ์แห่งนครรัฐวาติกัน สถาปนาเมื่อ 7 กุมภาพันธ์ 2448 โดย สมเด็จพระสันตะปาปาอินโนเซนต์ที่ 6
สมเด็จพระสันตะปาปาทรงเป็นประธานแห่งเครื่องอิสริยาภรณ์นี้และทรงเป็นผู้พระราชทานให้กับ คริสต์ศาสนิกชนชาวโรม และชาวต่างประเทศ
วอลเลย์บอลชายชิงแชมป์โลก 1962
วอลเลย์บอลชายชิงแชมป์โลก 1962 เป็นการแข่งขันวอลเลย์บอลที่จัดขึ้นในสหภาพโซเวียต เป็นครั้งที่ห้าของการแข่งขันวอลเลย์บอลชายชิงแชมป์โลก 16 ตุลาคม – 26 ตุลาคม พ.ศ. 2505
ช่องแคบลมบก
ช่องแคบลมบก (Selat Lombok) เป็นช่องแคบที่เชื่อมระหว่างทะเลชวากับมหาสมุทรอินเดีย อยู่ระหว่างเกาะบาหลีกับเกาะลมบก ประเทศอินโดนีเซีย
นิวคลีโอพลาสซึม
นิวคลีโอพลาสซึม (Nucleoplasm) คือ ส่วนต่าง ๆ ที่อยู่ในเยื่อหุ้มนิวเคลียส ซึ่งประกอบด้วยสารโปรตีนดีเอ็นเอ (DNA) และอาร์เอ็นเอ (RNA) ซึ่งมีการแยกเป็นอิสระและรวมกันตามกิจกรรมของเซลล์ ในสภาวะปกติที่เซลล์ยังไม่ทำการแบ่งตัว สารประกอบเหล่านี้จะจัดเรียงตัวให้เห็นเป็น 2 ส่วน คือ นิวคลีโอลัส (Nucleolus) และเส้นใยโครมาติน (Chromatin)
จักซ์ทาโพสต์วิธยู
"จักซ์ทาโพสต์วิธยู" (Juxtapozed with U) เป็นซิงเกิลที่สิบสามของวง ซุเปอร์เฟอร์รีแอนิมัลส์ จากอัลบั้มชุด ริงส์อะราวด์เดอะเวิลด์ ขึ้นชาร์ตซิงเกิลแห่งสหราชอาณาจักรอันดับสูงสุดที่ 14 เมื่อเดือนกรกฎาคมปี 2001
โพรงเยื่อหุ้มปอดมีเลือด
โพรงเยื่อหุ้มปอดมีเลือด (hemothorax, haemothorax) คือภาวะซึ่งมีเลือดอยู่ในช่องเยื่อหุ้มปอด อาจมีสาเหตุจากการบาดเจ็บหรือโรคบางอย่างก็ได้
เจย์ บี
อิม แจ-บ็อม (, ; เกิด 6 มกราคม ค.ศ. 1994) หรือที่รู้จักกันในชื่อ เจย์ บี (JB) (Jay B ชื่อหลังเปลี่ยนค่าย) เป็นนักร้อง นักแต่งเพลง นักเต้น นักแสดงชาวเกาหลีใต้ สมาชิกวงเจเจโปรเจกต์, ก็อตเซเวน และจัสทู สังกัดเจวายพีเอนเตอร์เทนเมนต์ หลังจากหมดสัญญากับต้นสังกัดเดิมเมื่อวันที่ 19 มกราคม ค.ศ. 2021 ปัจจุบัน เจย์บีเป็นศิลปินภายใต้สังกัด คาเดนชา เรคคอร์ดส
นอกจากนี้ จะทำกิจกรรมในฐานะเจย์ บีแล้ว แจ-บ็อม ยังใช้ชื่อ เดฟ. (Def.) หรือ เดฟโซล (Defsoul) ในการทำเพลงอีกด้วย เขาได้แต่งเพลงมากมายให้กับก็อตเซเวน เช่น You Are (จากอัลบั้ม 7 for 7), Look (จากอัลบั้ม Eyes On You), You Calling My Name (จากอัลบั้ม Call My Name), Last Piece (จากอัลบั้ม Breath of Love : Last Piece) เป็นต้น
ชีวิตส่วนตัว
เจบีกล่าวว่าครอบครัวของเขาเคยประกอบธุรกิจไร่มะเขือเทศที่บ้านเกิด เมื่อตอนเขายังเด็กพ่อและแม่ได้แยกทางกันเนื่องจากปัญหาการดื่มของพ่อ หลังจากนั้นแม่ของเขาได้แต่งงานใหม่ และคนที่เลี้ยงดูเขาคือพ่อเลี้ยง ปัจจุบันเจย์บีศึกษาอยู่ที่มหาวิทยาลัยค็อนกุก สาขาภาพยนตร์ ในปี ค.ศ. 2021 เจย์บีได้เปิดเผยว่าเขาได้รับการวินิจฉัยว่าเป็นโรคซึมเศร้า และกำลังทานยารวมถึงได้รับการรักษาอย่างต่อเนื่อง   แต่ก็ดีขึ้นมากมากแล้ว
นอกจากนี้เขายังบริจาคเงินให้มูลนิธิต่างๆ มากมาย ในปี ค.ศ. 2021 เจย์บีมียอดบริจาคสะสมให้กับมูลนิธิ Green Umbrella Children's Foundation เป็นจำนวนเงินมากกว่า 100 ล้านวอน และในปี ค.ศ. 2022 ได้บริจาคเงินจำนวน 50 ล้านวอน ให้กับศูนย์รับเลี้ยงเด็กเมืองโคยัง ซึ่งเป็นบ้านเกิดของเขาเอง โดยเจย์บีเล่าว่าเขาได้นำรายได้จากการขายสินค้าต่างๆ ของเขาส่วนนึงมาบริจาคให้กับหน่วยงานต่างๆ เพื่อส่งต่อความสุขให้กับผู้ด้อยโอกาส และถือเป็นการบริจาคร่วมกันกับแฟนคลับที่คอยสนับสนุนผลงานของเขามาตลอด
ก่อนการเปิดตัว
แจ-บ็อมได้รับการทาบทามจากค่ายเจวายพีเอนเตอร์เทนเมนต์ (JYP Entertainment)ในงานแข่งเต้นบีบอยแห่งหนึ่ง และเป็นผู้ชนะในงานออดิชั่นของเจวายพีเอนเตอร์เทนเมนต์ครั้งที่ 5 ร่วมกับ จินยอง ในปี ค.ศ. 2009 หลังจากนั้นแจ-บ็อมได้เข้าเป็นศิลปินฝึกหัดของค่ายเจวายพีเอนเตอร์เทนเมนต์ (JYP Entertainment) เป็นเวลา 3 ปี
ค.ศ. 2011 แจ-บ็อม ได้รับบนนำในซีรีส์เรื่อง ทะยานสู่ฝัน บัลลังก์แห่งดาว หรือ ดรีมไฮต์ 2 ในบท เจบี ออกอากาศครั้งแรกเมื่อวันที่ 30 มกราคม ค.ศ. 2012 ทางช่องเคบีเอส
แจ-บ็อม ได้ร่วมร้องเพลงประกอบซีรีส์เรื่อง ดรีมไฮต์ 2 ถึง 2 เพลงด้วยกัน ได้แก่เพลง "Together" ร่วมกับพัก จี-ย็อน และเพลง "New Dreaming" ร่วมกับพัก ซอ-จุน
ค.ศ. 2012 : เจเจโปรเจกต์
วันที่ 8 พฤษภาคม ค.ศ. 2012 ค่ายเจวายพีเอนเตอร์เทนเมนต์ (JYP Entertainment) ได้ประกาศเปิดตัวศิลปินดูโอ้ชายในนาม เจเจโปรเจกต์ (JJ Project) ประกอบด้วย เจบี (JB) และ จูเนียร์ (Jr.) โดยได้ปล่อยอัลบั้ม Bounce มาเมื่อวันที่ 20 พฤษภาคม ค.ศ. 2012 และได้แสดงในรายการเพลงครั้งแรกในรายการ เอ็ม เคานต์ดาวน์ กับเพลงไตเติ้ลชื่อเดียวกันกับชื่ออัลบั้มอย่าง Bounce เมื่อวันที่ 24 พฤษภาคม ค.ศ. 2012
ค.ศ. 2013 แจ-บ็อมได้รับโอกาสในการแสดงอีกครั้งในซีรีส์เรื่อง เพื่อรัก เพื่อฝัน เพื่อวันวาน (When a Man Falls in Love) แจ-บ็อมรับบท ซอ มีจุน ออกอากาศครั้งแรกเมื่อวันที่ 3 เมษายน ค.ศ. 2013 ทางช่องเอ็มบีซี
ค.ศ. 2014 : ก็อตเซเวน
วันที่ 1 มกราคม ค.ศ. 2014 ทางค่ายเจวายพีเอนเตอร์เทนเมนต์ (JYP Entertainment) ได้ประกาศว่าสมาชิกทั้ง 2 คนจาก เจเจโปรเจกต์ จะเป็นส่วนหนึ่งของบอยแบนด์ในนาม ก็อตเซเวน (GOT7) ประกอบด้วยสมาชิก 7 คน ได้แก่ เจบี และ จูเนียร์ จาก เจเจโปรเจกต์ และสมาชิกใหม่อีก 5 คน ได้แก่ มาร์ค, แจ็กสัน, ยองแจ, แบมแบม และยูคยอม เปิดตัวอย่างเป็นทางการเมื่อวันที่ 14 มกราคม ค.ศ. 2014 กับมินิอัลบั้ม GOT IT และเพลงไตเติ้ลอย่าง Girls Girls Girls โดย เจบี รับตำแหน่งหัวหน้าวงและร้องหลัก
ค.ศ. 2019 : จัสทู
หลังจากที่ ก็อตเซเวน ได้ทำกิจกรรมมากมายร่วมกันมาเป็นเวลา 5 ปี ทางค่ายเจวายพีเอนเตอร์เทนเมนต์ (JYP Entertainment) ได้ประกาศซับยูนิตใหม่ของก็อตเซเวนในนาม จัสทู (Jus2) เมื่อวันที่ 5 มีนาคม ค.ศ. 2019 ประกอบด้วยสมาชิก 2 คน ได้แก่ เจบี และ ยูคยอม เปิดตัวครั้งแรกกับอัลบั้ม Focus นอกจากนั้นยังมีการทัวร์โชว์เคส Jus2 <FOCUS> Premiere Showcase Tour ไปยังประเทศต่าง ๆ ได้แก่ มาเก๊า ประเทศจีน, โตเกียวและโอซากา ประเทศญี่ปุ่น, จาร์กาต้า ประเทศอินโดนีเซีย, กรุงเทพมหานคร ประเทศไทย และ ประเทศสิงคโปร์
ค.ศ. 2021 : การเริ่มต้นใหม่อีกครั้ง
เมื่อวันที่ 19 มกราคม ค.ศ. 2021 สมาชิกทั้ง 7 คนจาก ก็อตเซเวน ตัดสินใจไม่ต่อสัญญากับทางค่ายเจวายพีเอนเตอร์เทนเมนต์ (JYP Entertainment) และตัดสินใจแยกย้ายกันตามทางของตัวเองต่อไปโดยไม่มีการประกาศยุบวงแต่อย่างใด ในส่วนของแจ-บ็อม ยังไม่ตัดสินใจเซ็นสัญญากับค่ายใด และดำเนินกิจกรรมต่าง ๆ ในนามศิลปินอิสระ ไม่ว่าจะเป็นงานเพลง งานถ่ายแบบนิตยสาร และอื่น ๆ
วันที่ 11 พฤษภาคม ค.ศ. 2021 ไฮเออร์มิวสิก (H1ghr Music) ค่ายเพลงฮิปฮอปโดย เจย์ปาร์ค ได้ประกาศว่า แจ-บ็อม จะเข้าร่วมเป็นศิลปินภายใต้สังกัดไฮเออร์มิวสิกในนาม เจย์บี (Jay B) และได้ปล่อยเพลงแรกในฐานะศิลปินเดี่ยวอย่าง Switch It Up ในวันที่ 14 พฤษภาคม ค.ศ. 2021 โดยแนวเพลงของเจย์บีจะเป็นแนว อาร์แอนด์บี และ ฮิปฮอป ซึ่งแตกต่างออกไปจากแนวเพลงของก็อตเซเว่น และได้ปล่อยอีพีอัลบั้มชุดแรกในฐานะศิลปินเดี่ยว "SOMO:FUME" เมื่อวันที่ 26 สิงหาคม ค.ศ. 2021
ค.ศ. 2022 : การกลับมาของก็อตเซเวน และการเดินทางครั้งใหม่
วันที่ 26 มกราคม ค.ศ. 2022 หลังจากที่ แจ-บ็อม ได้ทำกิจกรรมในฐานะศิลปินเดี่ยวในนาม เจย์บี มาเป็นเวลา 1 ปี เขาได้ปล่อยอีพีอัลบั้มชุดแรกในฐานะ เดฟ. อย่าง "LOVE." ซึ่งโดยปกติแล้ว เขาจะปล่อยผลงานของเขาในนาม เดฟ. เฉพาะทางบัญชี Soundcloud ส่วนตัวของเขาเองเท่านั้น
วันที่ 8 พฤษภาคม ค.ศ. 2022 ก็อตเซเวน ได้ประกาศคัมแบคอีกครั้งหลังจากที่ได้แยกย้ายกันไปเมื่อ ค.ศ. 2021 โดยได้ปล่อยอีพีที่ใช้ชื่อเดียวกันกับชื่อวงอย่าง "GOT7" ในวันที่ 23 พฤษภาคม ค.ศ. 2022 ภายใต้การดูแลของ วอร์เนอร์มิวสิค โคเรีย นอกจากนั้น เจย์บี ในฐานะหัวหน้าวง ก็ได้ดำเนินการโอนกรรมสิทธิ์ผู้ถือสิทธิ์เครื่องหมายการค้าของ ก็อตเซเวน ทั้งหมดจากต้นสังกัดเดิม (เจวายพีเอนเตอร์เทนเมนต์) มาเป็นของสมาชิกวงเองอีกด้วย
ขณะที่กิจกรรมในฐานะ เจย์บี ก็ได้มีการจัดแฟนคอนเสิร์ตแบบออฟไลน์ครั้งแรกในชื่อ "2022 JAY B ‘NOSTALGIC’ ON∙OFFLINE FANCON" เมื่อวันที่ 18 มิถุนายน ค.ศ. 2022 ที่ จังชุงอารีนา ประเทศเกาหลีใต้ ด้วยแนวคิดที่เล่าเรื่องเส้นทางในการเป็นศิลปินตลอดระยะเวลา 10 ปีที่ผ่านมาของ เจย์บี ตั้งแต่ เจเจโปรเจกต์ มาจนถึงการเป็นศิลปินเดี่ยวในปัจจุบัน
วันที่ 25 กรกฎาคม ค.ศ. 2022 ไฮเออร์มิวสิค ได้ประกาศว่าสัญญาของ เจย์บี กับทางต้นสังกัดได้หมดลงแล้ว และตัดสินใจไม่ต่อสัญญา โดยสัญญาในการเป็นศิลปินของไฮเออร์มิวสิคของ เจย์บี ได้หมดลงตั้งแต่ช่วงเดือนมีนาคม ค.ศ. 2022 แต่ก็ยังมีการทำงานภายใต้สังกัดไฮเออร์มิวสิคมาเรื่อยๆ และในวันเดียวกันได้มีการประกาศว่า เจย์บี ได้เข้าร่วมเป็นศิลปินในสังกัดใหม่อย่าง "คาเดนชา เรคคอร์ดส" (CDNZA Records) เรียบร้อยแล้ว
หลังจากนั้น เจย์บี ได้ปล่อยซิงเกิล "Rocking Chair" และอีพีอัลบั้มชุดที่ 2 ของเขาอย่าง "Be Yourself" ซึ่งแนวเพลงมีความเป็นป๊อปมากขึ้น แตกต่างไปจากอัลบั้มก่อนหน้านี้ ต่อด้วยการเริ่มต้นเวิร์ลทัวร์ครั้งแรกในฐานะศิลปินของเขาในชื่อ "TAPE : PRESS PAUSE" โดยเขาได้อธิบายแนวคิดที่เปรียบการแสดงคอนเสิร์ตนั้นเสมือนการกดเล่นเทป และเมื่อการแสดงจบลงคือการกดปุ่มพักไว้ก่อน ไม่ใช่การหยุดทำแต่อย่างใด โดยได้ทำการแสดงไปทั้งหมด 22 รอบ ใน 16 เมืองทั่วโลก ทั้งโซนเอเชีย, ละตินอเมริกา และยุโรป ก่อนที่จะปิดฉากการทัวร์ครั้งนี้ลงด้วยการแสดงรอบ Encore ที่ประเทศไทยและเกาหลีใต้อีกครั้ง
รายการวาไรตี้
ไม่รวมรายการที่ถ่ายทำร่วมกับ ก็อตเซเว่น
คอลเลกชั่น
ต่อมาในปี ค.ศ. 2021 เจย์บีได้มีโอกาสได้ร่วมงานกับ Represent อีกครั้ง แต่ได้ใช้ชื่อคอลเลกชั่นว่า "Def." ซึ่งเป็นชื่อที่ใช้แทนตัวตนอีกด้านหนึ่งของเขา นอกจากนั้นยังได้ร่วมงานกับแบรนด์เสื้อผ้าในเครือของไฮเออร์มิวสิคซึ่งเป็นต้นสังกัดของเขาอย่าง BLAZED ในการออกคอลเลกชั่นที่ใช้ชื่อว่า "SOMO:FUME" ชื่อเดียวกันกับอีพีอัลบั้มของเขา โดยได้มีการสกรีนลายภาพที่เจย์บีเป็นผู้ถ่ายลงบนเสื้ออีกด้วย
วัดบัวงาม (อำเภอดำเนินสะดวก)
วัดบัวงาม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลบัวงาม อำเภอดำเนินสะดวก จังหวัดราชบุรี ปัจจุบันมีพระครูศรีปทุมาภรณ์ (นพพร นววโร ป.ธ.6) เป็นเจ้าอาวาส
วัดบัวงามตั้งวัดเมื่อ พ.ศ. 2442 เดิมชื่อ วัดบัวลอย เนื่องจากภูมิประเทศเป็นที่ราบลุ่ม เมื่อถึงช่วงน้ำหลาก น้ำจะท่วมขังและมีต้นบัวเกิดขึ้นมากมาย ได้รับพระราชทานวิสุงคามสีมาเมื่อ พ.ศ. 2496 เริ่มตั้งเป็นวัดขึ้นโดยการนำของผู้ใหญ่สี จันทสมา ได้ชักชวนให้เหตุผลกับนายกลีบ เจริญภักดี กับ นายทองดี พวงสุข ได้ร่วมกันสละที่ดินจำนวน 14 ไร่ 70 วา ไว้เป็นที่ธรณีสงฆ์แล้วร่วมกันจัดสร้างวัดขึ้น เมื่อปี พ.ศ. 2442 โดยอาราธนาพระอาจารย์หน่าย เขมวโร จากวัดดอนคลังมาเป็นประธานดำเนินการจัดสร้างวัด ใช้ชื่อวัดว่า "วัดบัวลอย" ต่อมาราว พ.ศ. 2451–2459 สมัยเจ้าอาวาสรูปที่ 3 พระอธิการเสาร์ สมโณ และขุนขจิต บัวงาม (ย้อย แสงอากาศ) กำนันตำบลบัวงาม ร่วมกับชาวบ้านได้ร้องเรียนให้ทางราชการโอนที่ดิน ที่ตั้งวัดบัวลอยนี้ มาขึ้นอยู่ในเขต ตำบลบัวงาม พร้อมเปลี่ยนชื่อวัดมาเป็น "วัดบัวงาม" ภายหลังวัดได้รับยกฐานะเป็นพระอารามหลวงเมื่อวันที่ 22 มีนาคม พ.ศ. 2536
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2496 บานประตูหน้าต่างอุโบสถเป็นลายรดน้ำ หน้าบันลายไทย ภายในประดิษฐานพระประธานสันนิษฐานว่าเป็นพระพุทธรูปที่สร้างในสมัยรัชกาลที่ 4 ศาลาการเปรียญทรงไทยประยุกต์ หอสวดมนต์ กุฏิสงฆ์ วิหารเป็นอาคารไม้ประดิษฐานพระพุทธรูปศิลาแลง ได้อัญเชิญมาจากวัดหันตรา จังหวัดพระนครศรีอยุธยา นามว่า หลวงพ่อพระพุทธญาณศรีอยุธยา ศาลาอเนกประสงค์ ศาลาบำเพ็ญกุศล และหอระฆัง
สากลวิทยาลัยภูมินท์พนมเปญ
สากลวิทยาลัยภูมินท์พนมเปญ (សាកលវិទ្យាល័យភូមិន្ទភ្នំពេញ สากลวิทฺยาลัยภูมินฺทภฺนํเพญ; Royal University of Phnom Penh หรือ RUPP ) เป็นมหาวิทยาลัยที่เก่าแก่ที่สุดและใหญ่ที่สุด มหาวิทยาลัยมีจำนวนนักศึกษา ซึ่งมีอยู่ประมาณ 12,000 คน ทั้งในระดับปริญญาบัณฑิตและบัณฑิตศึกษา มหาวิทยาลัยตั้งอยู่ที่กรุงพนมเปญ ราชอาณาจักรกัมพูชา และยังเป็นสมาชิกของเครือข่ายมหาวิทยาลัยอาเซียน นอกจากหลักสูตรระดับปริญญาที่ครอบคลุมในสาขาต่าง ๆ เช่น วิทยาศาสตร์ มนุษยศาสตร์ และสังคมศาสตร์ แล้วมหาวิทยาลัยยังมีหลักสูตรวิชาชีพ เปิดสอนในสาขา เทคโนโลยีสารสนเทศ อิเล็กทรอนิกส์ จิตวิทยา และการท่องเที่ยว นอกจากนี้ สากลวิทยาลัยภูมินท์พนมเปญ ยังมีหลักสูตรทางภาษาต่างประเทศที่มีชื่อเสียง เปิดสอนในสถาบันภาษาต่างประเทศ ของมหาวิทยาลัยอีกด้วย
สากลวิทยาลัยภูมินท์พนมเปญ มีเจ้าหน้าที่เต็มเวลาอยู่ 420 คน คณาจารย์ 294 คน ซึ่งมีวุฒิระดับปริญญาเอก 15 คน ปริญญาโท 132 คน เจ้าหน้าที่ทางด้านธุรการและซ่อมบำรุง 140 คน นอกจากนี้มหาวิทยาลัยยังเป็นจุดเชือมต่อกันระหว่างบุคลากรจากองค์การพัฒนาเอกชน (NGOs) ทั้งในและต่างประเทศ, ระหว่างมหาวิทยาลัยต่าง ๆ และ กระทรวงต่าง ๆ จึงทำให้มหาวิทยาลัยมีบุคลากรแบบไม่เต็มเวลาจากองค์กรเหล่านี้อีกเป็นจำนวนมาก สากลวิทยาลัยภูมินท์พนมเปญมีค่าเล่าเรียนแต่ละหลักสูตรระดับปริญญาตรีอยู่ที 250 ถึง 450 ดอลลาร์สหรัฐ ต่อปี แล้วแต่หลักสูตร
สมัยสาธารณรัฐเขมร
ในสมัยของ สาธารณรัฐเขมร (Khmer Republic) ในปี ค.ศ. 1970 มหาวิทยาลัยสังคมราษฎรนิยมถูกเปลี่ยนชื่อเป็น มหาวิทยาลัยพนมเปญ และเปลี่ยนเป็น สากลวิทยาลัยภูมินท์พนมเปญ ในเวลาต่อมา ซึ่งในช่วงปี ค.ศ. 1965 ถึง ค.ศ. 1975 มหาวิทยาลัยมีคณะต่าง ๆ คือ วิทยาลัยครูชั้นสูง (École Normale Supérieure; Higher Normal College), คณะอักษรศาสตร์และมานุษยวิทยา (Letters and Humanities), วิทยาศาสตร์ (Science), เภสัชศาสตร์ (Pharmacy), นิติศาสตร์และเศรษฐศาสตร์ (Law and Economics), แพทยศาสตร์และทันตแพทยศาสตร์ (Medicine and Dentistry), พาณิชยศาสตร์ (Commerce), ครุศาสตร์ (Pedagogy), สถาบันภาษา (Languages Institute)
ความร่วมมือกับรัฐบาลราชอาณาจักรกัมพูชา
ค่าใช้จ่ายทั้งหมดของมหาวิทยาลัยในทุกหลักสูตร รวมไปถึงค่าไฟฟ้า ค่าดำเนินการ เงินเดือนพนักงาน (ประมาณ 25 ดอลลาร์สหรัฐ ต่อเดือน) และทรัพยากรต่าง ๆ อย่างเช่น คอมพิวเตอร์ ล้วนได้มาจากรัฐบาลกัมพูชาโดยเฉพาะอย่างยิ่งจากกระทรวงศึกษาธิการและการกีฬา (MOEYS) นอกจากนี้ นายกรัฐมนตรีและตัวแทนรัฐบาลยังให้ความสำคัญในการเข้าร่วมในพีธีมอบปริญญาบัตร พิธีเปิด และ พิธีต่าง ๆ ของมหาวิทยาลัยอีกด้วย
สุลต่านอับดุล ฮามิด ฮาลิม ชะฮ์
สุลต่านอับดุล ฮามิด ฮาลิม ชะฮ์ (Abdul Hamid Halim Shah; 4 มิถุนายน ค.ศ. 1864 – 13 พฤษภาคม ค.ศ. 1943) หรือบรรดาศักดิ์ไทยว่า เจ้าพระยาฤทธิสงครามรามภักดีศรีสุลต่าน (ฮามิด) เป็นสุลต่านแห่งรัฐเกอดะฮ์ องค์ที่ 25 นับเป็นเจ้าเมืองไทรบุรีองค์สุดท้ายภายใต้การปกครองของสยาม
สุลต่านอับดุล ฮามิด ฮาลิม ชะฮ์ มีพระนามเต็มว่า "สุลต่านอับดุล ฮามิด ฮาลิม ชะฮ์ ที่ 2 อิบนี อะฮ์มัด ตัชอุดดิน อัลมุการ์รัม ชะฮ์" (Sultan Sir Abdu'l Hamid Halim Shah II ibni Ahmad Taj ud-din al-Mukarram Shah) มีบรรดาศักดิ์ทางฝ่ายสยามเป็นที่ "เจ้าพระยาฤทธิสงครามรามภักดีศรีสุลต่าน มหมัดรัตนราชมุนินทร สุรินทรวิวงษ์ผดุง ทนุบำรุงเกดะนคร อมรรัตนาณาเขตร ประเทศราชราไชสวริยาธิบดี วิกรมสีหะ เจ้าพระยาไทรบุรี" ตำแหน่งเจ้าประเทศราชไทรบุรี เอกสารฝ่ายไทยมักเรียกอย่างย่อว่าเจ้าพระยาไทรบุรี (อับดุลฮามิด)
ประวัติ
สุลต่านอับดุล ฮามิด ประสูติเมื่อวันที่ 4 มิถุนายน ค.ศ. 1864 (พ.ศ. 2407) เป็นพระราชโอรสของสุลต่านอะฮ์มัด ตาจุดดิน มูการ์รัม ชะฮ์ (เอกสารไทยเรียก เจ้าพระยาไทรอะหมัด) กับวันฮาจาร์ บินตี วันอิสมาอิล (เอกสารไทยเรียก หวันเต๊ะ) เป็นภรรยาเอก ในเอกสารไทยออกพระนามของพระองค์ว่า ตนกูอับดุลฮามิด พระองค์สามารถตรัสเป็นภาษาไทยได้ และเมื่อคราวพระบาทสมเด็จพระมงกุฎเกล้าเจ้าอยู่หัว เสด็จพระราชดำเนินเยือนรัฐไทรบุรี เมื่อ พ.ศ. 2467 พบว่าสุลต่านอับดุล ฮามิด ทรงพระประชวรและเลือนพระสัญญาเกี่ยวกับภาษาไทยไปบ้าง ความว่า "...สังเกตดูออกจะลืม ๆ ภาษาไทยไปเสียมาก แต่ว่ากันว่าหากพูดด้วยซ้ำ ๆ นัยว่ายังพอเข้าใจได้ดี..."
ในปี ค.ศ. 1876 (พ.ศ. 2419) ตนกูฮามิดได้ร่วมกองทัพเมืองไทรบุรี (เกอดะฮ์) และกองทัพหัวเมืองต่างๆ ในความปกครองของสยามขึ้นไปช่วยปราบปรามจีนอั้งยี่ที่เมืองภูเก็ต ได้รับพระราชทานเครื่องราชอิสริยาภรณ์มงกุฎสยามชั้นที่ 5 วิจิตราภรณ์ เป้นบำเหน็จความชอบในครั้งนั้น
ในปี ค.ศ. 1879 (พ.ศ. 2422) พระบาทสมเด็จพระจุลจอมเกล้าเจ้าอยู่หัวโปรดเกล้าฯ แต่งตั้งให้ตนกูฮามิดเป็นที่พระเสนีณรงค์ฤทธิ ตำแหน่งรายามุดา ต่อมาเมื่อสุลต่านไซนัล ราซิด มุดซัม ชาห์ที่ 2 หรือพระยาไทรบุรี (ตนกูไซนาระชิด) ผู้เป็นพระเชษฐาสิ้นพระชนม์ จึงทรงพระกรุณาโปรดเกล้าฯ พระราชทานสัญญาบัตรตั้งพระเสนีณรงค์ฤทธิรายามุดา เป็นพระยาฤทธิสงครามรามภักดีศรีสุลต่าน มหะมัดรัตนราชมุนินทร์ สุรินทรวิวังษา พระยาไทรบุรี เมื่อวันพฤหัสบดี ขึ้น 13 ค่ำ เดือน 4 ปีมะเส็ง ตรีศก จุลศักราช 1243 ตรงกับวันที่ 12 มีนาคม ค.ศ. 1881 (พ.ศ. 2424)
ภายหลังทรงมีพระราชดำริว่าพระยาไทรบุรีได้บังคับบัญชาราชการบ้านเมืองต่างพระเนตรพระกรรณมาช้านาน มีความชอบความดีมาก ในวันที่ 29 สิงหาคม ค.ศ. 1895 (พ.ศ. 2438) พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ ให้เลื่อนยศพระยาฤทธิสงครามเป็น เจ้าพระยาฤทธิสงครามรามภักดีศรีสุลต่าน ตำแหน่งเจ้าประเทศราชเมืองไทรบุรี พร้อมทั้งพระราชทานเครื่องราชอิสริยาภรณ์ปฐมจุลจอมเกล้า และเครื่องราชอิสริยาภรณ์อันเป็นที่เชิดชูยิ่งช้างเผือกชั้นที่ 1 มหาวราภรณ์ เป็นเกียรติยศ ต่อมาในปี ค.ศ. 1897 (พ.ศ. 2440) จึงได้ทรงพระกรุณาโปรดเกล้าฯ ให้แต่งตั้งเจ้าพระยาฤทธิสงครามรามภักดีศรีสุลต่านเป็นข้าหลวงเทศาภิบาลสำเร็จราชการเมืองปะลิส เมืองสตูล และเมืองไทรบุรี รวม 3 เมือง นอกจากนี้พระองค์ยังทรงส่งพระโอรส 2 องค์ของสุลต่านอับดุลฮามิดไปศึกษาที่ทวีปยุโรป ได้แก่ ตนกู ยูซุฟ ซึ่งต่อมาได้กลับมารับราชการตำรวจที่ประเทศสยาม และตนกู บาดิร ชาห์ (สุลต่านบาดิร ชาฮ์) ซึ่งสำเร็จการศึกษาในสาขาวิชาเศรษฐศาสตร์จากมหาวิทยาลัยออกซฟอร์ดและได้กลับมาพำนักอยู่ที่ประเทศสยามในระยะเวลาสั้นๆ
พระองค์มีชายาหลายองค์ ได้แก่ เจ๊ะเมนเญราลา (คุณหญิงเนื่อง นนทนาคร), เจ๊ะโซฟิอะห์ (Che Sofiah), ชะรีฟะห์ บินติ ไซเอ็ด อิดรุส (Sharifah Fatimah Binti Syed Idrus), ชะรีฟะห์ เซหะ บินติ ไซเอ็ด ฮุซเซน (Sharifah Seha Binti Syed Hussein), เจ๊ะสปาเชนดรา (Che Spachendra), ชะรีฟะห์ มาเรียม (Sharifah Mariam) และเจ๊ะลาราเซห์ (Che Laraseh) โอรสองค์ที่สำคัญได้แก่ตนกู อับดุล ระห์มัน นายกรัฐมนตรีคนแรกของประเทศมาเลเซีย และสุลต่านบาดิร ชาฮ์
สุลต่านอับดุล ฮามิดได้สร้างพระที่นั่งใหม่โดยจากคอนกรีดและโลหะในปี ค.ศ. 1906 นอกจากนี้ พระองค์ยังเป็นผู้นำในการสวดมนต์วันศุกร์
สุลต่าน อับดุล ฮามิด ฮาลิม ชาห์ สิ้นพระชนม์เมื่อวันที่ 13 พฤษภาคม ค.ศ. 1943 รวมพระชนม์ได้ 78 พรรษา อยู่ในราชสมบัติ 62 ปี
การจำแนกประเภทกระดูกหักแผลเปิดของกัสติโล
การจำแนกประเภทกระดูกหักแผลเปิดของกัสติโล (Gustilo open fracture classification) เป็นระบบการจำแนกประเภทของกระดูกหักแผลเปิดที่เป็นที่นิยมใช้ที่สุด สร้างโดย Ramon Gustilo และ Anderson จากนั้นจึงพัฒนาต่อยอดโดย Gustilo, Mendoza และ Williams
ระบบจำแนกประเภทนี้อาศัยพลังงานที่กระทำต่อบาดแผล ความรุนแรงของการบาดเจ็บต่อเนื้อเยื่ออ่อน และความรุนแรงของการปนเปื้อน มาใช้ตัดสินความรุนแรงของกระดูกหัก ชนิดของกระดูกหักแผลเปิดที่มีตัวเลขเพิ่มขึ้นจาก 1 ไปจนถึง 3C แสดงถึงความรุนแรงที่เพิ่มขึ้น และรวมถึงความเสี่ยงที่จะเกิดภาวะแทรกซ้อน เช่น การติดเชื้อ อีกด้วย
เอวี
เอวี (AV) สามารถหมายถึง
สัตว์ประหลาด (ภาพยนตร์)
สัตว์ประหลาด! หรือ Tropical Malady เป็นภาพยนตร์เรื่องยาวเรื่องที่สี่ของ อภิชาติพงศ์ วีระเศรษฐกุล ออกฉายครั้งแรกในสายการประกวด ที่เทศกาลภาพยนตร์เมืองคานส์ ประเทศฝรั่งเศส ครั้งที่ 57 ประจำปี 2004 และได้รับการวิพากษ์วิจารณ์อย่างหนักในหมู่ผู้ชม และนักวิจารณ์ แต่ภาพยนตร์กลับได้รับรางวัล  Prix du Jury (Jury Prize - ขวัญใจกรรมการ) ซึ่งมีเควนติน แทแรนติโนเป็นประธาน  นับเป็นภาพยนตร์ไทยเรื่องแรกที่ได้เข้าประกวดในสายหลัก และได้รับรางวัลใหญ่
สัตว์ประหลาด! เป็นเรื่องราวเป็นสองส่วน ส่วนแรกเป็นเรื่องเกี่ยวกับความรักของเกย์สองคน คือ โต้ง (ศักดา แก้วบัวดี) ลูกจ้างโรงน้ำแข็ง กับ เก่ง พลทหารหนุ่ม (บัลลพ ล้อมน้อย) ส่วนหลังเป็นเรื่องราวที่ต่างกันโดยสิ้นเชิง เป็นเรื่องลี้ลับเชิงนิทาน เกี่ยวกับการตามล่าในป่าทึบระหว่างนายพราน กับเสือสมิง ที่เคยกินคน และมีวิญญาณของเหยื่อที่ถูกกินสิงอยู่
หลักจากได้รับรางวัลที่เมืองคานส์ ภาพยนตร์สัตว์ประหลาด! มีโอกาสได้เข้าฉายในประเทศไทยแบบจำกัดโรง เป็นเวลา 10 วัน
รายชื่อวัดในจังหวัดชัยภูมิ
รายชื่อวัดในจังหวัดชัยภูมิ
หนองสนม
หนองสนม ตั้งอยู่ทางทิศตะวันออกของตัวอำเภอสนม ถือเป็นสัญลักษ์ของอำเภอและเทศบาลตำบลสนม มีลักษณะ สี่เหลี่ยมผืนผ้า มีเนื้อที่ประมาณ 50 ไร่ เป็นสถานที่พักผ่อนหย่อนใจ และเป็นที่ตั้งของ ศาลปู่ตาหนองสนม และไม่นานมานี้ ทางกระทรวงการท่องเที่ยวและกีฬา (ประเทศไทย)ได้สนับสนุนงบประมาณ จำนวน 3 ล้านบาทถ้วน เพื่อปรับปรุงภูมิทัศน์ตาม โครงการปรับปรุงภูมิทัศน์หนองสนมให้เป็นแหล่งท่องเที่ยวประจำอำเภอสนม โดยจะทำเลียนแบบ  บึงแก่นนครและบึงพลาญชัย และพิพิธภัณฑ์สถานนครสนม
เมอร์รีคริสต์มาส (อัลบั้มมารายห์ แครี)
เมอร์รีคริสต์มาส (Merry Christmas) คืออัลบั้มคริสต์มาสของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 1 พฤศจิกายน ค.ศ. 1994 โดยโคลัมเบียเรเคิดส์ มีทั้งเพลงแต่งใหม่และเพลงคัฟเวอร์
เมอร์รีคริสต์มาสเข้าชาร์ตบิลบอร์ด 200 ที่อันดับ 30 ด้วยยอดขาย 45,000 ในสัปดาห์แรก สามารถไต่ชาร์ทได้สูงสุดอันดับ 3 และสามารถอยู่ในชาร์ทบิลบอร์ด 200 ได้นาน 13 สัปดาห์ และสามารถเข้าชาร์ทใหม่ได้อีก 3 ครั้ง โดยในปี 2005 มียอดขายรวม 5 ล้านชุดในอเมริกาและ 16 ล้านชุดทั่วโลก ในอัลบั้มนี้มีเพลงดังอย่าง "ออลไอวอนต์ฟอร์คริสต์มาสอีสยู" ที่สามารถขึ้นชาร์ทอันดับ 2 ในอังกฤษ
อุทยานแห่งชาติแม่เมย
อุทยานแห่งชาติแม่เมย เป็นอุทยานแห่งชาติในประเทศไทย ในการดูแลของหน่วยงานกองอุทยานแห่งชาติ กรมป่าไม้ กระทรวงเกษตรและสหกรณ์ ตั้งอยู่ที่ ตำบลแม่สอง อำเภอท่าสองยาง จังหวัดตาก บริเวณที่มีแม่น้ำเมยซึ่งกั้นระหว่างประเทศไทยและประเทศพม่า เป็นเขตด้านทิศตะวันตกเกือบ 50 กิโลเมตร โดยก่อตั้งเป็นอุทยานแห่งชาติตามพระราชกฤษฎีกากำหนดบริเวณ เมื่อวันที่ 20 พฤษภาคม 2542 มีเนื้อที่ทั้งหมดประมาณ 115,800 ไร่ หรือ 185.28 ตารางกิโลเมตร
ลักษณะภูมิประเทศ ส่วนมากเป็นภูเขาสลับซับซ้อนมีที่ราบน้อยมาก ความสูงเฉลี่ยที่ 680 เมตร จากระดับน้ำทะเล จุดสูงสุด 1,250 เมตร จากระดับน้ำทะเลปานกลาง ปกคลุมไปด้วยป่าไม้ที่ค่อนข้างสมบูรณ์ แต่ไม้ใหญ่มีน้อย ทั้งยังเป็นต้นน้ำของลำน้ำสำคัญอย่าง ลำน้ำแม่อุสุ ลำน้ำแม่สลิดหลวง และแม่น้ำเมย
ซาไกมินาโตะ
ซาไกมินาโตะ (境港市 (Sakaiminato-shi)) เป็นนครในจังหวัดทตโตริ ประเทศญี่ปุ่น
ประวัติ
พระราชกฤษฎีกาในเดือนกรกฎาคม ค.ศ. 1899 จัดให้เมืองซาไกเป็นท่าเปิดสำหรับการค้าให้กับสหรัฐและสหราชอาณาจักร
เศรษฐกิจ
ท่าเรือเดินทะเลของซาไกมินาโตะมีประวัติยาวนานในฐานะท่าเรือเดินทะเลของภูมิภาคซันอิง หลังสงครามโลกครั้งที่สอง นครนี้ทำหน้าที่เป็นฐานอุตสาหกรรมการประมงของญี่ปุ่นตะวันตกทั้งหมด ทำให้การแปรรูปผลิตภัณฑ์จากทะเลกลายเป็นอุตสาหกรรมหลักในนครนี้
เมืองพี่น้อง
ซาไกมินาโตะเป็นเมืองพี่น้องกับเมืองดังนี้:
เครื่องราชอิสริยาภรณ์ขนแกะทองคำ
เครื่องราชอิสริยาภรณ์ขนแกะทองคำ เป็นเครื่องราชอิสริยาภรณ์ของราชวงศ์ฮับบรูกส์ โดยแยกเป็นสองสายในปัจจุบัน ได้แก่ สายราชอาณาจักรสเปน และ สายราชวงศ์ฮับบรูกส์ ถือได้ว่าเป็นเครื่องราชอิสริยาภรณ์ที่เก่าแก่ที่สุดในโลก (ถ้าไม่นับเครื่องราชอิสริยาภรณ์การ์เตอร์) สถาปนาโดยฟิลิปที่ 3 ดยุกแห่งเบอร์กันดี (ปัจจุบันเป็นส่วนหนึ่งของ ฝรั่งเศส) เมื่อปีค.ศ. 1430 เนื่องในโอกาสการเฉลิมฉลองความมั่งคั่งในการค้าขายในดินแดนฟลานเดอร์จนถึงสวิตเซอแลนด์
ลักษณะของเครื่องราช
เครื่องราชอิสริยาภรณ์ขนแกะทองคำ มี ลักษณะเป็นสายสร้อยคอ มีจี้เป็นรูปแกะทองคำ ร้อยอยู่กับสายสร้อย สายสร้อยนั้นมีทีมีลายเป็นรูปตัวบีอันหมายถึงแคว้นเบอร์กันดี และไม่มีการประดับเพชรพลอยใดๆเมื่อแรกสถาปนากำหนดอัตราของผู้ที่ได้รับไว้ 24 คน และเพิ่มขึ้นเป็น 50 คนในปัจจุบัน และเฉพาะคาร์ทอลิกหรือประมุขต่างประเทศเท่านั้นที่จะสามารถรับได้
สุลต่านไซนัล ราชิด มูอัซซัม ชะฮ์ที่ 2
สุลต่านไซนัล ราชิด มูอัซซัม ชะฮ์ที่ 2 (Sultan Zainal Rashid Mu'adzam Shah II) หรือบรรดาศักดิ์ไทยว่า พระยาไทรบุรี (ตนกูไซนาระชิด) เป็นสุลต่านองค์ที่ 24 แห่งรัฐเกอดะฮ์ พระองค์ประสูติในวันที่ 4 กันยายน ตอนสงครามกบฎไทรบรี ปี 1821 (พ.ศ 2364 สมัยรัชกาลที่ 3) ลูกหลานของสุลต่านองค์ที่ 23 โดนจับมาเป็นตัวประกันในสยาม ธิดาของท่านชื่อ ตวนกูโอห์ สมรสกับลูกชายพระคีรีศรีสงคราม (เจ้าเมืองขนอม นครศรีธรรมราช ) ชื่อหลวงไชยคีรีศรีสงคราม ทหารรักษาพระองค์ซึ่งทำศึกชนะในครานั้น
ตอนหลังสุลต่านปะแหงรัน สุลต่านองค์ที่ 23 แห่งไทรบุรีได้เขียนจดหมายมาขอพระราชทานโทษ จึงได้รับแต่งตั้งเป็นเจ้าพระยาไชยนาระชิต กลับไปเป็นเจ้าเมืองไทรบุรี องค์ที่ 24 ครองราชย์เป๋นเวลา 2 ปี ตั้งแต่ปีค.ศ.1854-1879
ท่าอากาศยานคูชิโระ
ท่าอากาศยานคูชิโระ (釧路空港 (Kushiro Kūkō))  เป็นท่าอากาศยาน ที่ตั้งอยู่ห่างจากเมืองคูชิโระไปทางตะวันตกเฉียงใต้ 17 กิโลเมตร ในจังหวัดฮกไกโด ประเทศญี่ปุ่น
สายการบินและจุดหมาย
เที่ยวบินเช่าเหมาลำจากต่างประเทศสู่คุชิโระเริ่มมีในปี ค.ศ. 2000 และมีต้นทางจากเกาหลีใต้ ไต้หวัน และฮ่องกง
22 ตุลาคม
วันที่ 22 ตุลาคม เป็นวันที่ 295 ของปี (วันที่ 296 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 70 วันในปีนั้น
วันสำคัญและวันหยุดเทศกาล
วันทหารผ่านศึกเกาหลี
เวิลด์ยูธเกมส์ 1998
เวิลด์ยูธเกมส์ 1998 (1998 World Youth Games) เป็นการแข่งขันกีฬาหลากหลายชนิดระดับนานาชาติครั้งแรก นักกีฬาเยาวชนเข้าร่วมแข่งขันมากกว่า 7,500 คนจาก 140 ประเทศทั่วโลก การแข่งขันจัดขึ้นที่กรุงมอสโก ประเทศรัสเซีย ตั้งแต่วันที่ 11 ถึง 19 กรกฎาคม ค.ศ. 1998
ชนิดกีฬา
มีนักกีฬามากกว่า 7,500 คนเข้าร่วมการแข่งขัน ซึ่งเป็นนักกีฬาเยาวชนอายุต่ำกว่า 17 ปี ซึ่งเป็นตัวแทนของ 140 ประเทศลงแข่งขันในกีฬาหลายประเภท ได้แก่   ว่ายน้ำ ว่ายน้ำแบบประสานเสียง ยิมนาสติกและยิมนาสติกลีลาสมัยใหม่ ฟันดาบ ยูโดและกรีก-โรมัน
กระบวนการเผาไหม้ซิลิกอน
ในการศึกษาฟิสิกส์ดาราศาสตร์ กระบวนการเผาไหม้ซิลิกอน (Silicon burning) คือขั้นตอนสั้นๆ หลังจากการเกิดปฏิกิริยานิวเคลียร์ฟิวชั่นที่เกิดขึ้นในดาวฤกษ์มวลมาก (ขนาดอย่างน้อย 8-11 เท่าของมวลดวงอาทิตย์) เป็นกระบวนการสุดท้ายในวงจรชีวิตดาวฤกษ์ซึ่งใช้เชื้อเพลิงจนหมดแล้ว ทำให้ดาวฤกษ์ยังคงอยู่ในแถบลำดับหลักบนไดอะแกรมของแฮร์ทสชปรุง-รัสเซลล์ไปได้อีกระยะหนึ่ง การเผาไหม้ซิลิกอนเริ่มต้นขึ้นเมื่อเกิดการยุบตัวเนื่องจากแรงโน้มถ่วงของดาวฤกษ์ที่อุณหภูมิแกนกลางประมาณ 2.7–3.5 พันล้านเคลวินขึ้นกับขนาดมวล เมื่อดาวฤกษ์สิ้นสุดช่วงเวลาของกระบวนการเผาไหม้ซิลิกอนแล้ว มันก็จะระเบิดออกกลายไปเป็นซูเปอร์โนวาชนิด II
เหยา ลี่
เหยา ลี่ ( หรือ Yiu Lei และ Miss Hue Lee) เป็นนักร้องชาวจีนที่มีผลงานในช่วงปี 1930-1970 ในช่วงทศวรรษที่ 1940 เธอได้กลายเป็นหนึ่งใน "เจ็ดดาวจรัสแสงเซี่ยงไฮ้" (Seven great singing stars )
ประวัติ
เหยา ลี่เกิดที่เซี่ยงไฮ้ และเริ่มร้องเพลงออกอากาศทางวิทยุในปี 1935 ขณะอายุได้ 13 ปี และเซ็นสัญญากับ Pathé Records
เมื่อคอมมิวนิสต์เข้าปกครองประเทศจีนในปี 1949 เพลงป็อปได้ถูกตั้งข้อสงสัย เธอจึงหลบหนีไปยังฮ่องกงในปี 1950 และเริ่มต้นอาชีพนักร้องใหม่ จนกระทั่งหยุดไปในปี 1967 หลังการเสียชีวิตของพี่ชาย แต่ก็ได้ออกอัลบั้มพิเศษในปี 1969 กับ EMI Music Hong Kong และในปี 1970 เธอได้เดินทางไปไต้หวันเพื่อดำเนินการให้เติ้ง ลี่จวิน เซ็นสัญญากับ EMI แต่ไม่สำเร็จ ต่อมา เธอได้ออกจากวงการอย่างเป็นทางการในปี 1975 แต่ยังคงให้การสนับสนุนนักร้องคนอื่นๆ เช่น Wakin Chau เป็นต้น
อาชีพนักร้อง
ระหว่างช่วงทศวรรษ 1930-1940 เป็นยุคที่เหยาลี่โด่งดังถึงขีดสุด ด้วยสไตล์การร้องที่นุ่มนวลตามแบบฉบับทั่วไปของวงการเพลงจีนในเวลานั้น ผลงานสร้างชื่อของเธอเช่น กงสี่กงสี่ ซึ่งเป็นเพลงตรุษจีน และเพลง ซูโจวเหอเปียน  ซึ่งเธอร้องร่วมกับเหยา หมิ่น พี่ชายของเธอ ทั้งสองเพลง
ในปี 1940 เพลงเหมยกุย เหมยกุย หว่ออ้ายหนี่ ( / Rose, Rose, I Love You) ที่เธอขับร้อง ได้ถูกนำมาขับร้องใหม่ในภาคภาษาอังกฤษที่สหรัฐอเมริกาโดย Frankie Laine
ฉายา
เหยา ลี่ ได้ฉายาว่าเป็นนักร้องเสียงเงิน (銀嗓子) ตาม โจว เสวียน ซึ่งได้รับฉายาว่า นักร้องเสียงทอง (金嗓子)
อ้างอิง
2019
มหาวิทยาลัยราชภัฏนครราชสีมา
มหาวิทยาลัยราชภัฏนครราชสีมา ตั้งอยู่ที่ 340 ถนนสุรนารายณ์  ตำบลในเมือง  อำเภอเมืองนครราชสีมา  จังหวัดนครราชสีมา 30000
อยู่ห่างจากอนุสาวรีย์ท้าวสุรนารีไปทางตำบลจอหอ ประมาณ 3 กิโลเมตร มีพื้นที่ทั้งหมด 274 ไร่ 3 งาน 41 ตารางวา พื้นที่หลักอยู่ที่มหาวิทยาลัยราชภัฏนครราชสีมา จำนวน 174 ไร่ 3 งาน 41 ตารางวา และมีศูนย์ฝึกอบรมและวิจัยทางการเกษตร อีก 100 ไร่ อยู่ที่ ตำบลไชยมงคล อำเภอเมืองนครราชสีมา จังหวัดนครราชสีมา ติดกับสวนสัตว์จังหวัดนครราชสีมา ซึ่งอยู่ห่างจากมหาวิทยาลัยราชภัฏนครราชสีมา ประมาณ 15 กิโลเมตร
มีปรัชญาประจำมหาวิทยาลัยว่า
ประวัติ
การฝึกหัดครูได้เริ่มในมณฑลนครราชสีมา เมื่อกระทรวงธรรมการให้เปิดสอนหลักสูตรประโยคครูมูลสามัญ (ป.) ในโรงเรียนตัวอย่างประจำมณฑลนครราชสีมา โดยรับนักเรียนที่จบชั้นมัธยมปีที่ 3 เข้าศึกษาหลักสูตร 2 ปี เมื่อสำเร็จการศึกษาจะได้รับบรรจุเป็นข้าราชการครู